open-index/open-wikipedia-markdown huggingface dataset:
Лина Цалева

**Лина Цалева** (моминско: **Ризова**;  во   — ) — борец во грчката граѓанска војна и членка на групата Костурчанки.

## Животопис

### Семејство
Лина е правнука на војводата Лазар Поптрајков. Во НОБ и во Граѓанската војна во Грција учествувала од 1943 до 1949 година со целото нејзино семејство. Нејзиниот cопpyr Кирјако Цалев бил командант на коњицата при Генералнит Штаб на ДАГ. Загинал пред нејзините очи на планината Вичо во март 1949 година. Како поторучник на ДАГ во големата офанзива на Грамос во мај 1948 година загинала и нејзината најмала сестра Елена. Во народноослободителното движење учествувале и сестра ѝ Киља и братот Живко, кој од добиените рани во борбите починал во градот Ташкент (СССР). По капитулирањето на ДАГ, таа емигрирала во Полска, од каде во Македонија се вратила со своите две деца и мајка и Цвета Ризова во 1958 година. Ќерка и Дочка е дипломиран инженер-технолог и рабтела во некогашното претпријатие „Maкoтeкc", додека нејзиниот син Јани, е дипломиран економист и работел во претпријатието „Макошпед" - Скопје.

## Костурчанки
[лево|мини|Костурчанки (од лево кон десно): Лина Цалева, [Евдокија Фотева - Вера|Евдокија Балева - Фотева - Вера, Киља Шмагранова, Александра Ковачевска, Марика Макриевска и Василка Чочева.]]
Лина била природно надарена за пеење. Учествувала во групата „Костурчанки" од нејзиното формирање во 1970 година. Таа со нејзиниот специфичен глас ги „кревала" трите вида на песни (влечени, гртени и укани). Активна била во сите зафати и акции на групата, а пеела и во хорот „Борец" од 1978 година.

Често таа знаела да изјави:

*„Додека сум жива ќе пеам и играм, бидејќи горчината на животот ја осетив уште на 23-годишна возраст кога ми погина мажот и ме остави со две малечки деца, кои ми беа испратени во домовите по Романија и Полска.”*

## Наводи

Категорија:Членови на ДАГ
Категорија:Членови на Костурчанки
Киља Шмагранова

**Киља Шмагранова**  (моминско: **Ризова**;   — ) — борец во грчката граѓанска војна и членка на групата Костурчанки.

## Животопис

### Семејство
Киља е правнука на војводата Лазар Поптрајков. Во НОБ и во Граѓанската војна во Грција со својот сопруг Јото учествувала од 1943 до 1949 година. Јото во ДАГ служел во коњичката единица, а таа како партизанка во известителната служба на Главниот штаб на ДАГ. Директни учесници во народноослободителното движење биле и двете нејзини сестри: Лина и Елена (Ленка) и брат и Живко. Ленка загинала како потпоручник во мај 1948 година во големата офанзива на Грамос. Во ДАГ загинал и нејзиниот поголем девер Кирјако Цалев.

По уништувањето на Д’мбени во 1948 година, како стари и исцрпени, родителите на Јото (сопругот на Киља) од Генералниот Штаб на ДАГ биле испратени во тогашна Југославија. По капитулацијата на ДАГ, кај нив дошол и Јото, додека Киља по поразот на НОД преминала во Албанија, од каде била испратена во Полска. Со својата ќерка Маре од Полска во Македонија се вратила во 1959 година.

## Костурчанки
[лево|мини|Костурчанки (од лево кон десно): [Лина Цалева, Евдокија Балева - Фотева - Вера, Киља Шмагранова, Александра Ковачевска, Марика Макриевска и Василка Чочева.]]
Во групата „Костурчанки”, членувала од формирањето во 1970 година. Таа заедно со Александра Ковачевска и Лина Цалева „ги фаќала" влечените, гртените и уканите пеани. Била учесник во сите зафати и активносги на групата.

## Наводи

Категорија:Членови на ДАГ
Категорија:Членови на Костурчанки
Извор (Катеринско)

**Извор** (, *Изворос*; *Ισβορος*, *Исворос*) — поранешно село во Катеринско, Егејска Македонија, на територијата на денешната општина Катерина на округот Пиерија, Грција.

## Географија
Селото се наоѓало на околу 3&nbsp;км северозападно од селото Каталонија, во подножјето на планината Голен.

## Историја
Извор е старо село кое се распаднало во немирните години, најверојатно за време на Негушкото востание во 1822&nbsp;г.

Подоцна селото е обновено и во него се доведени грчки колонисти. За првпат се спомнува во 1940 г. со 91 жител. Се растурило за време на Граѓанската војна (1946–1949) и не е повторно обновено.

На 6 август 1969 г. местноста *Исворос* (Ισβορος) е преименувана во *Архангелос* (Άρχάγγελος). за да се отстрани нејзиното македонско име.

## Наводи

Категорија:Историски села во Катерина
Мерјана

**Мерјана** () — поранешно село во Катеринско, Егејска Македонија, на територијата на денешната општина Катерина на округот Пиерија, Грција.

## Географија
Селото се наоѓало југозападно од селото Каталонија и североисточно од Дреништа. Лежело во подножјето на планината Голен.

## Историја
Ова е ново село, основано во 1920-тите од грчки колонисти. За првпат се спомнува на пописот од 1940 г. со 95 жители. Се распаднало во Втората светска или Граѓанската војна.

## Наводи

Категорија:Историски села во Катерина
Рајстинг

десно|мини|250x250пкс| Параболични антени на радио телескопската станица во Рајстинг
**Рајстинг** — општина во округот Вајлхајм-Шонгау, во Баварија, Германија.

## Спорт
Фудбалскиот клуб на градската асоцијација СВ Рајстинг, создаден во 1924 година, го доживеал својот најголем успех во 2013 година кога за прв пат ја  освоил промоција во јужната дивизија на Баернлигата.

## Наука
Градот е дом на првата копнена сателитска станица во Германија, Земјината станица Рајстинг.

## Транспорт
Градот има железничка станица, станицата Рајстинг, на линијата Меринг-Вајлхајм.

## Наводи

Категорија:Вајлхајм-Шонгау
Категорија:Координати на Википодатоците
Кундак

мини|295x295пкс|M1 Garand со дрвен кундак
**Кундак** () — задниот дел од оружјето што се држи на рамо кога се пука. Обично се направени од дрво, пластика или метал и се направени да обезбедат стабилност и контрола при нишанење и стрелба. Кундаците доаѓаат во различни облици и големини за да се приспособат на различни стилови и претпочитања на пукање. Играат клучна улога во тоа колку е удобно и точно огненото оружје за пукачот.

## Одлики
Кундаците обично се изработуваат од цврсти, но приспособливи материјали како орев, брест, јасен или буково дрво. Алтернативно, во некои модели можат да се користат полесни метали, гума или пластика. Структурата на кундакот ја зема предвид и силата на отскокот насочена кон рамото на пукачот и вибрациите на цевката во рамнината за пукање.

## Наводи

## Надворешни врски

* Close combat butt stock with blade for assault rifles

__СОСОДРЖИНА__
__ИНДЕКС__

Категорија:Оружје
Категорија:Огнено оружје
Категорија:Турцизми
Александра Ковачевска

**Александра Ковачевска-Цана**, моминско **Пановска**, ( во , егејскиот дел на Македонија — ) — борец во Грчката граѓанска војна и членка на групата „Костурчанки“.

## Животопис

### Семејство
Во НОБ на Македонија и во Граѓанската војна во Грција е учесник од 1943 до 1949 година. Целото нејзино семејство учествувало во национално-ослободителното движење. Татко и Никола Пановски бил предвоен комунист, кој за времето на НОБ бил позадински работник, а во Граѓанската војна бил секретар на Окружниот одбор на НОФ за Костурско. Александра била член на Окружниот одбор на АФЖ и политички комесар на чета на раненоносачката единица од реонот Вичо-Малимади се до капитулирањето на ДАГ. Тогаш преминала во Албанија, а од таму емигрирала во Чехословачка, од каде во Македонија со својот сопруг првоборец Милтијади Ковачевски (родум од Смрдеш, Костурско) и три малолетни деца дошла во 1966 година.

## Костурчанки
[лево|мини|Костурчанки (од лево кон десно): [Лина Цалева, Евдокија Балева - Фотева - Вера, Киља Шмагранова, Александра Ковачевска, Марика Макриевска и Василка Чочева.]]
Александра во групата „Костурчанки” членувала од 1971 година. Заедно со Киља Шмагранова ги започнувала песните. Пеела и како сопран во хорот„ Борец ” од неговото формирање.

Членовите на семејството од Александра биле познати песнопејци. Нејзините родители и брат и биле љубители на изворниот мелос. Таа традиција ја продолжиле и нејзините деца. Цана со својата ќерка Јованка членувале во КУД „Орце Николов” - Скопје. 

Позната е изјавата на Александра: „*Иако станавме баби, имаме и внучиња, ќе играме и ќе пееме додека имаме душa, нека нашата песна и оро од Костурско се чуе насекаде, за да не се заборави никогаш.”*

## Наводи

Категорија:Членови на ДАГ
Категорија:Членови на Костурчанки
Категорија:Луѓе од В’мбел
Категорија:Македонци во Грчката граѓанска војна
Василка Чочева

**Василка Чочева** (моминско: **Попјанева**;  во   — ) — македонски партизан, член на КПГ, борец во грчката граѓанска војна и членка на групата Костурчанки.

## Животопис

### Семејство
Таа била член на КПГ од 1938 година, а директен учесник во НОБ на Македонија од 1943 година. Нејзиниот сопруг Васил Чочев (од Д’мбени) бил истакнат револуционер - позадински работник. Тој бил повеќе пати затворан од грчката власт. Италијанските окупатори во 1941 година го осудиле и го испратиле во злогласните логори во Германија. По капитулирањето на Германија, се вратил во Егејска Македонија и се вклучи во НОФ и загинал во големата офанзива на Грамос во 1948 година.

Василка со малолетното дете по уништувањето на селото Д’мбени од монархофашистите пребегала во Југославија.

## Костурчанки
[лево|мини|Костурчанки (од лево кон десно): [Лина Цалева, Евдокија Балева - Фотева - Вера, Киља Шмагранова, Александра Ковачевска, Марика Макриевска и Василка Чочева.]]
Член на групата „Костурчанки”  е од нејзиното формирање вo 1970 година. Имала исклучително мелодичен глас. Песните „ги фаќала и ги кревала и ги гртела". Таа била голем архивар на групата. Сите презентирани песни преку радио-телевизијата ги имала снимено на ленти и ги чувала сите фотографии од нивните јавни настапи. Пеела и во хорот „Борец” од неговото формирањето.

За фолклорот кој го негувале со Костурчанки изјавила:

*„Бидејќи останав млада вдовица и бев принудена од грчките монархофашисти да го напуштам родното село со своето дете, ја почувствував горчината на животот, ми се чини, како никој друг. Иако сум сега баба на две малолетни внучиња, пеам и играм во „Костурчанки” како некогаш што пеевме и игравме во нашето Д’мбени, за да се чуе и остане, да јa продолжат традицијата и младите генерации. Нашиот костурски фолклор не смее да се заборави.”*

## Наводи

Категорија:Членови на ДАГ
Категорија:Членови на Костурчанки
Цевка (огнено оружје)

[мини|[Царски топ|Царскиот топ]]
**Цевка** — метален дел низ кој се испукува куршуми од огнено оружје или гранати од орудија. Тоа е клучна компонента на оружјата, обезбедувајќи контролирана патека за избувливите гасови произведени од барутот за да го придвижат проектилот напред. Внатрешноста на цевката е типично изжлебена, што значи дека има спирални жлебови исечени во отворот за да се пренесе центрифугата на проектилот, стабилизирајќи го неговиот лет и подобрувајќи ја точноста. Цевките доаѓаат во различни должини и пречници во зависност од видот на огненото оружје и неговата намена, од пиштоли до пушки и орудија. Материјалите што се користат за цевки вклучуваат челик и други легури познати по нивната цврстина и отпорност на топлина. Редовното одржување и чистење на цевката се од суштинско значење за да се обезбеди безбедно и ефективно работење на огненото оружје.

## Библиографија

* 

## Наводи

## Надворешни врски

Категорија:Огнено оружје
Категорија:Оружје
Локово

**Локово** (, *Петра*; до 1927 година *Λόκοβη*, *Локови*) — село во Катеринско, Егејска Македонија, денес во општината Катерина на округот Пиерија, Грција.

## Географија
Селото се наоѓа во северното подножје на планината Олимп, на 28&nbsp;км западно од градот Катерина и Егејското Море. Близу селото е сместен Локовскиот манастир „Воведение на пресв. Богородица“, седиште на Локовската (Петренска) епархија која постоела до 1896&nbsp;г.

## Историја
Селото е спомнато Трифон Евангелидис (1863-1941) кој во него забележал урнатини од две цркви со икони од 1710 г. Воедно забележал и урнатини од тврдина од византиско време.

Локово како македонско село постоело одамна, но замрело, и било обновено од Грци во XX век. Во црквата „Св. Ѓорѓи“ има икона на Соборот на Апостолите, дело на кулакиски мајстор од втората половина на XIX век.
 
Обновеното село за првпат се спомнува на пописот од 1940 г. со 105 жители.

## Население

## Наводи

## Надворешни врски

Категорија:Катерина (општина)
Работничко движење

десно|мини|324x324пкс| Класната пирамида на капитализмот.
**Работничкото движење** — колективна акција на работничката класа во борбата за подобрување на работните услови во рацете на нивните работодавци и влади. Организациите на организираното работничко движење се синдикати формирани со цел да ги застапуваат интересите на работниците и работничката класа.

## Историја
Работничкото движење се појавило со развојот на индустриската револуција, но во нејзините почетоци сопствениците на фабриките се обидувале на секој начин да ја потиснат организацијата на работниците. Периодот од крајот на 18 век. и на почетокот на 19 век бил одбележан со убиствата на работничките лидери кои основале синдикати, акт кој во тоа време бил незаконски. И покрај тоа, организациите кои дејствувале во рамките на движењето биле сè побројни и организирани. Основање на Прва интернационала во Лондон во 1864 година бил првиот обид да се соберат работнички организации под раководство на меѓународно тело. Во тоа време некои од најважните цели на работниците биле правото на самоорганизирање и осумчасовното работно време. Големо значење за работничкото движење од 19 век била основана Париската комуна во 1871 година. Борбата за работничките права ја промовирале сите левичарски групи, во зависност од периодот кога се појавиле на историската сцена, како што се анархистите, социјалдемократите, социјалистите и комунистите.

Бројните акции на работничкото движење довеле до остварување на одредени работнички права во поголемиот дел од светот, како што се правото на одмор за време на викендот, минималната плата, платените годишни празници и обезбедувањето осумчасовно работно време.

## Работнички партии
Корените на програмите и активностите на современите работнички партии потекнуваат од периодот кога се организираат првите работнички организации во 19 век, како што било Чартистичкото движење во Велика Британија. По Октомвриската револуција од 1917 година, била формирана Третата или Комунистичка интернационала, по што и Комунистичката партија ја усвоила борбата за работничките права во својата револуционерна програма.

## Поврзано

* Работничка класа
* Ден на трудот
* Прва интернационала
* Втора интернационала
* Комунистичка интернационала
* Меѓународната организација на трудот
* Социјалистичка интернационала
Категорија:Анархизам
Категорија:Комунизам
Категорија:Социјализам
Категорија:Труд
Категорија:Работничко движење
Комунистичка партија

мини|Црвен чекан и срп на проѕирна позадина
**Комунистичка партија** или **комунистичка партија** се термини што се користат за политичка партија која се залага за практична примена на комунистичката идеологија, т.е. воспоставување на комунистички државен систем. Името доаѓа од Комунистичкиот манифест кој бил објавен во 1848 година напишано од Карл Маркс и Фридрих Енгелс.

Според ленинистичката теорија, Комунистичката партија е авангарда на работничката класа. Кога таа партија е на власт, таа го претставува највисокиот авторитет на диктатурата на пролетаријатот. Теориите на Ленин за улогата на Комунистичката партија се развиле на почетокот на 20 век, кога тогашните руски социјалдемократи се поделиле на две спротивставени фракции - болшевиците („мнозинството“) и меншевиците („малцинството“).

Владимир Илич Ленин, кој станал лидер на болшевиците, се залагал дека револуционерната партија мора да биде мала авангарда со централизирано раководство и членство на „кадар револуција“ . Меншевиците, од друга страна, се залагале за масовно и широко движење. Болшевичката партија дошла на власт во Русија за време на Октомвриската револуција во 1917 година и со текот на времето се трансформирала во Комунистичка партија на Советскиот Сојуз. Откако ја создале Комунистичката интернационала, нејзиниот организациски модел бил копиран од многу други комунистички партии ширум светот во следните години и децении.

Во моментов во светот постојат неколку стотици комунистички партии. Нивното влијание и успех варираат од земја до земја. Додека во Европа, каде што со децении биле меѓу најсилните и владејачките партии, денес главно се целосно маргинализирани или ја напуштиле комунистичката идеологија и станале реформирани комунистички партии, тие сè уште имаат значително влијание во земјите од Третиот свет. Во три земји - Куба, Народна Република Кина и Виетнам - комунистичките партии сè уште се владејачки партии.

Најголемата комунистичка партија во светот е Комунистичката партија на Кина, која со 78 милиони членови, воедно е и најголемата политичка партија во светот воопшто.

Законската активност на комунистичките партии е забранета во Естонија, Латвија, Литванија, Индонезија, Романија и Турција.
## Наводи

## Поврзано

* Список на комунистички партии
* Список на социјалистички земји

Категорија:Политички партии
Категорија:Комунизам
Категорија:Комунистички партии
Адријанос

**Адријанос** () — поранешно село во Катеринско, Егејска Македонија, на територијата на денешната општина Катерина на округот Пиерија, Грција.

## Географија
Селото се наоѓало источно од градот Катерина и јужно од Неокесарија. Лежело на десниот брег на реката Кара Су (Мавронери), во денешниот атар на Зјазјако.

## Историја
На пописот од 1913 г. селото се води како напуштена населба, додека во 1920 г. во него се попишани 6 лица. Во 1928 г. Адријанос имало 14 жители и повеќе не се спомнува во подоцнежната евиденција.

## Наводи

Категорија:Историски села во Катерина
Перо Ампов

**Перо Ампов** ( во   —  во ) — македонски партизан, учесник во НОВ на Македонија.

## Животопис
Потекнувал од земјоделско семејство, а по завршување на основното училиште работел како земјоделец на својата земја. Бил голем симпатизер на народноослободителното движење, од самиот негов почеток . Во 1944 година побегнал од бугарската армија и им се приклучил на партизаните. Во редовите на Деветтата македонска бригада се истакнал како храбар борец и учествувал во многу борбени акции на својата единица. Бил особено горд кога на 7 септември 1944 година со својата бригада влегол во Ваташа, а потоа и во Кавадарци. Загинал во борбите со германскиот окупатор кај железничката станица Јаворица, во близината на Демир Капија на 16 септември 1944 година.

## Наводи


Категорија:Учесници во НОБ
Црвено, жолто, зелено

**„Црвено, жолто, зелено“** — југословенска телевизиска серија снимена во 1982 година во продукција на ТВ Скопје.

## Улоги

Целосна ТВ-екипа &#9660;




## Надворешни врски
* 

Категорија:Македонски телевизиски серии
Категорија:Југословенски телевизиски серии
Наќо Ангелов

**Наќо Ангелов - Рочко** ( во   —  во ) — учесник во НОВ на Македонија, брат на Димката Ангелов-Габерот и Боро Ангелов - Ваташки.

## Животопис

### Борбен пат
Основно образование завршил во родното село, а гимназија во Кавадарци, по што како државен стипендист заминал во Скопје. Во напредното младинско движење се вклучил во 1940 година. Во текот на 1941 година бил избран за секретар на една скоевска ќелија во Ваташа во која членувале пет члена. За време на престојот на борците од велешкиот партизански одред "Димитар Влахов" во атарот на Ваташа, Наќо заедно со уште неколкумина младинци се грижеле за нивното сместување, престој и исхрана.

По илегализирањето на неговиот постар брат Димката во 1942 година, Наќо и неговиот татко Ташо се уапсени и затворени во кавадаречкиот затвор. Тој е еден од првите борци на одредот "Добри Даскалов", а подоцна и на баталјонот "Страшо Пинџур". Неговиот борбен пат продолжил во Втората македонска ударна бригада, а по формирањето на Командата на тиквешкото воено подрачје бил назначен за нејзин командант кој под своја команда имал 80-сетина борци. За време на престојот на борците од Втората Македонска ударна бригада во Зборско, бил именуван за политички комесар на партизанската болница во Зборско.

### По ослободувањето
По ослободувањето на Кавадарци во почетокот на ноември 1944 година, бил формиран Народно-ослободителен одбор (НОО) од 13 члена, а Наќо бил избран за раководител, односно проначалник на просветниот оддел.

По ослободувањето Наќо живеел и работел во Прага, Република Чехословачка како инживер. Починал на 13 април 2003 година во Прага.

## Поврзано

* Димката Ангелов-Габерот
* Боро Ангелов - Ваташки

## Наводи


Категорија:Учесници во НОБ
Проблем на Фањано

мини| Ортичен триаголник: <math>\triangle DEF </math><br /><br />  впишани триаголници: <math>\triangle DEF \, , \, \, \triangle GHI </math> <br /> <br />  <math> \overline{DE}+\overline{EF}+\overline{FD}\leq \overline{GH}+\overline{HI}+\overline{IG} </math>
Во геометријата, **проблемот на Фањано** е проблем за оптимизација што првпат бил формулиран од Џовани Фањано во 1775 година:

Решението е ортичниот триаголник, со темиња во основите на висините на дадениот триаголник.

## Решение
Ортичниот триаголник, чии темиња се подножјата на висините на дадениот триаголник, има најмал периметар од сите триаголници впишани во остроаголен триаголник. Оттука тој е решението на проблемот на Фањано. Во оригиналниот доказ Фањано користел методи од калкулусот и меѓурезултат даден од неговиот татко Џулио Карло де Тоски ди Фањано. Меѓутоа, подоцна биле откриени и неколку геометриски докази, меѓу другите од Херман Шварц и Липот Фејер. Во овие докази се користат геометриските својства на рефлексиите (осните симетрии) за да се определи некоја минимална патека која е еднаква на периметарот.

## Физички принципи
Решението кое доаѓа од физиката се заснова на претпоставка дека се става гумена лента која го исполнува Хуковиот закон околу трите страни на триаголна рамка ABC, така што таа да може непречено да се лизга. Положбата во која еластичната енергија на гумената лента е минимална е положбата во која е минимална и нејзината вкупна должина. Оваа положба го дава триаголникот со минимален периметар. Напнатоста во внатрешноста на гумената лента е иста насекаде во гумената лента, така што во нејзината положба на мирување, според теоремата на Лами, имаме: \angle bcA = \angle acB, \angle caB = \angle baC, \angle abC = \angle cbA
мини|279x279пкс| Триаголникот ''abc'' е ортичен триаголник на триаголникот ''ABC''
Затоа, триаголникот со минимален периметар е ортичниот триаголник.

## Поврзано
* Проблем TSP со множества - поопшта задача за најкратка патека за посета на секое од семејството множества

## Наводи
* Хајнрих Дери: *100 големи проблеми на елементарната математика: нивната историја и решенија*. Публикации Довер 1965 година, стр. 359-360, проблем 90 (ограничена онлајн верзија (Книги на Google) )
* Пол Џ. Нахин: *Кога најмалку е најдобро: Како математичарите откриле многу паметни начини да ги направат работите што е можно помали (или поголеми)*. Издание на Универзитетот Принстон 2004 година,, стр.67
* Коксетер, Х.С.М.; Грајцер, С.Л.: *Повторна посета на геометријата*. Вашингтон, ДЦ: Американска математичка асоцијација 1967, стр.88-89.
* H.A. Schwarz : *Gesammelte Mathematische Abhandlungen, кн.* *2* . Берлин 1890, стр. 344-345 (онлајн во Интернет архивата, германски)

## Надворешни врски
* Проблемот на Фањано на cut-the-knot
* Проблемот на Фањано  во Encyclopedia of Mathematics
* Проблемот на Фањано на website за геометрија на триаголник 
* 

Категорија:Геометрија на триаголникот
Џовани Фањано

**Џовани Франческо Фањано деи Тоски** (, , , ) — италијански црковник и математичар, син на Џулио Карло де Тоски ди Фањано, кој исто така бил математичар.

## Кариера во свештенството
Фањано бил ракоположен за свештеник. Во 1752 година станал канон, а во 1755 година бил назначен за архиѓакон на катедралата во Сенигалија.

## Математика
Фањано е познат по проблемот на Фањано, проблем за впишан триаголник со минимален периметар во остроаголен триаголник. Како што покажал Фањано, решението е ортичниот триаголник чии темиња се точките каде висините на првобитниот триаголник ги сечат неговите страни. Друго својство на ортичниот триаголник, исто така докажано од Фањано, е тоа што неговите симетрали на аглите се висините на првобитниот триаголник. 

Исто така, Фањано делумно го решил проблемот со наоѓање на геометриската медијана на множества од четири точки во Евклидовата рамнина; ова е точката за која збирот на растојанијата од неа до четирите дадени точки е најмал. Како што покажал Фањано, кога четирите точки се темиња на конвексен четириаголник, геометриската медијана е пресечната точка на двете дијагонали на четириаголникот. Во другиот можен случај, кој Фањано не го разгледал, една од четирите точки лежи во триаголникот образуван од другите три и таа внатрешна точка е геометриската медијана. Така, и во двата случаја, геометриската медијана се совпаѓа со Радоновата точка на четирите дадени точки.   

## Наводи




Категорија:Италијански математичари
Ренато Рабело

**Жозе Ренато Рабело** (;  - ) — бразилски политичар и лекар. Роден е во Убаира, Баија. Бил национален претседател на Комунистичката партија на Бразил од 2001 до 2015 година. Во 1965 година тој бил претседател на Студентскиот сојуз на Баија, но неговото управување било прекинато од воениот режим, принудувајќи го да живее во тајност.

## Наводи

Категорија:Бразилски политичари
Категорија:Бразилски комунисти
Категорија:Луѓе од Баија
Жоао Амазонас

**Жоао Амазонас де Соуза Педрос** ( - ) — бразилски марксистички теоретичар, револуционер, член на герилците и водач на Комунистичката партија на Бразил.

Роден бил на 1 јануари 1912 година во главниот град на Параенсе, Белем, а починал во Сао Паоло на 27 мај 2002 година.

Амазонас бил национален претседател на Комунистичката партија на Бразил, од 1962 до 2001 година.

## Надворешни врски

* Кратка биографија ( португалски јазик ).
* Диарио Вермељо (Специјален Жоао Амазонас) ( португалски јазик ).
Категорија:Починати во 2002 година
Категорија:Родени во 1912 година
Категорија:Бразилски комунисти
Киро Арсов

**Киро Арсов** ( во   —  во ) — македонски партизан, борец за слобода на Македонија, учесник во НОВ на Македонија.

## Животопис
Потекнувал од земјоделско семејство. По завршување на основното образование, работел како поштарски работник. Бил симпатизер на народно-ослободителното движење во тиквешкиот крај од самиот негов почеток. Во јули 1944 година после борбата помеѓу бугарската војска и борците на Втората македонска ударна бригада, Киро Арсов бил фатен од страна на бугарските воени власти и бил обесен. Тоа не им било доволно на бугарските војници, па на 13 јули 1944 година неговото тело го запалиле во близина на селото Конопиште.

## Во негова чест
Една улица во неговото родно место Ваташа е именувана по него, а во Кавадарци денес се наоѓа негова биста пред аулата на поштата.

## Наводи


Категорија:Учесници во НОБ
Категорија:Жртви на Бугарската окупација на Македонија во Втората светска војна
Емануел Бакалов

**Емануел Бакалов** ( во   —  ) — македонски поет, доктор по медицина, член на едно од најстарите и најбогатите трговски семејства во Тиквешијата.

## Животопис
[мини|312x312пкс|Фамилија Бакалови (1919 година). Стојат: [Јанко Бакалов|Јанко, Методија, Лазар, а седат Стефан и д-р Емануел Бакалов.]]
Основно училиште и нижа гимназија завршил во Ваташа и Кавадарци, а Учителска школа во Скопје. Во 1910 година со семејството се преселиле во Скопје, а младиот Емануел заминал во Виена, Австрија каде студирал медицина на престижниот Медицински факултет. Во младоста многу читал, а и самиот се занимавал со литературна дејност. 

Емануел Бакалов за време на својот краток живот напишал и објавил повеќе од 200 стихови, бројни раскази и други прозни записи, како и еден роман во ракопис. Неговото творештво е исполнето со емоции. Тој не ги криел своите чувства, туку напротив ги истакнувал за да ги пренесе своите емоции. Попознати негови раскази се: *"Два рибара"*, *"На село", "Жената скитничка"* и други.

Во ракопис му е сочуван романот *"Две срца"*, создаден во 1916 година, во Ажах, Австрија. Сочуван е и еден запис за Тиквешијата, со посебен осврт за соживотот на Турците и христијаните во Ваташа. Во овој етногеографски запис има многу интересни историски податоци за Тиквешкиот крај.

## Наводи


Категорија:Македонски писатели
Блонди(десерт)

**Блонди** се вид на десерт сличен на брауни, но со различен вкус. Се прават со кафеав шеќер наместо со какао и често се печат во тавче, а потоа се сечат на квадрати или правоаголници. Во смесата може да се додадат и други состојки како што се ореви или чоколадни парченца. Блондите се меки и сочни. Името „блонди“ доаѓа од нивната светла боја, која е во контраст со темната боја на традиционалните брауни.

## Историја
Првиот рецепт за блонди објавен во 1896 година од Фани Фармер-пионер на современото американско готвење. Интересно, тогаш биле наречени „брауни“, но рецептот содржел ванила и меласа наместо какао, што на блондите им ја дал златна боја. Може да се каже дека блондите се претходници на брауни, а некои дури може да тврдат дека тие се оригиналниот „брауни“ затоа што првиот рецепт за брауни што го знаеме денес бил објавен речиси една деценија подоцна во 1906 година од Фани Фармер. Вообичаена заблуда е дека десертот бил наречен брауни поради нивниот изглед, но во реалноста, тие биле наречени брауни по ликовите на елфите на „Брауни“ биле популарни во книгите и народните приказни, избрани поради нивната кафена боја. Дури во средината на 1970-тите или почетокот на 1980-тите се појавиле термините блонди и батерскоч брауни.
## Изглед
Блондите обично имаат златна или светло-кафеава боја, што се припишува на употребата на кафеав шеќер и ванила наместо какао. Најчесто се квадратни или правоаголни, исечени од поголема тава со печено тесто. Во зависност од рецептот, површината може да биде крцкава или да биде мазна и сјајна. Дополнителни состојки како чоколадни парчиња или јаткасти плодови може да се видат на површината или во средината.
## Варијации
Блондите може да се прилагодат со различни состојки за да се создадат уникатни вкусови. Некои популарни варијации вклучуваат:

* **Чоколадни блонди** : овие блонди се полни со чоколадни чипови за богат, чоколаден вкус.
* **Јаткасти блонди** : Јаткастите плодови како ореви или пекан може да се додадат во мешавината на блонди за крцкава текстура и вкус на орев.
* **Кокосови блонди** : Ренданиот кокос се меша во тестото за тропски пресврт.
* **Карамела блонди** : слој од карамела се додава на средината на овие блонди за блескаво, слатко изненадување.
## Послужување и спарување
Обично се комбинираат со топка сладолед од ванила, блондите може да се преливаат и со карамела или чоколаден прелив.

## Наводи

## Литература
* „Историјата на блондите“. *Сунѓер*, www.sponge.co.uk/blog/2022/11/the-history-of-blondies. Пристапено на 16 април 2024 година.
* Сем. „Најдобар рецепт за русокоса“. *Sugar Spun Run*, 14 ноември 2018 година, sugarspunrun.com/blondies-recipe/.
* Хенеси, Деклан. „Оригиналните брауни беа блонди - секунди: историја на храна“. *СЕКУНДИ*, СЕКУНДИ | Историја на храна, 9 октомври 2019 година, www.secondshistory.com/home/brownies-blondies-history#:~:text=Првиот познат рецепт за, денес препознаен како блонди
* *32 најдобри рецепти за блонди - што да ставите во блонди*, www.delish.com/cooking/recipe-ideas/g3351/blondies-recipe/. Пристапено на 16 април 2024 година.

Категорија:Печива
Категорија:Американски десерти
Ана Мангова

**Ана Мангова** (моминско **Димитрова**; ( во , Костурско — ) — македонски партизан, борец во Грчката граѓанска војна и членка на групата Костурчанки.

## Животопис
Во НОБ и во Грчката граѓанска војна, таа била учесник од 1941 до 1949 година по чин поручник и 60% воен инвалид. Нејзиниот сопруг и најстариот и брат загинале во народноослободителната борба. Таа останала да живее со единственото дете. До 1980 година живеела во Романија, а потоа во Скопје. Од 1980 година е член на групата „Костурчанки”, а пеела и во хорот „Борец”.

## Наводи

Категорија:Членови на ДАГ
Категорија:Членови на Костурчанки
Категорија:Македонци во Грчката граѓанска војна
Совињон блан

**Совињон блан** () е бела сорта грозје која потекнува од околината на Бордо во Франција. Името го добил од француските зборови, што значи „див“, бидејќи неговите корени потекнуваат од југозападна Франција. Вкусот на виното направено од ова грозје е сув и освежителен, потсетувајќи на трева, зрели дињи, маракуја и смокви.

Се одгледува во сите винарски региони во светот, како што се Франција, Чиле, Канада, Јужна Африка, Нов Зеланд итн. Совињон Блан првпат бил одгледуван во текот на 18 век.на југот на Франција, така што во 19 век бил префрлен во Новиот свет, а кон крајот на 20 век и до Нов Зеланд. Ова грозје најдобро успева во средоземските области, а таму каде што летата се топли зрее побрзо, што влијае на неговата киселост.

## Галерија

Податотека:Sancerre_vineyard_with_roses_1.jpg|врска=Датотека:Sancerre_vineyard_with_roses_1.jpg|алт=Виноград|Лозја
Податотека:Jackson_Estate_Sauvignon_blanc.jpg|врска=Датотека:Jackson_Estate_Sauvignon_blanc.jpg|алт=Новозеландски совињон|Новозеландски Совињон
Податотека:Montana_Marlborough_Sauvignon_blanc_in_Iittala_Glass.jpg|врска=Датотека:Montana_Marlborough_Sauvignon_blanc_in_Iittala_Glass.jpg|алт=Новозеландски совињон 2|Новозеландски Совињон 2


## Поврзано

* Каберне Совињон
* Шардоне

## Наводи

## Надворешни врски

* Совињон блан (јазик: српски)
* Совињон блан (јазик: енглески)

Категорија:Вина
Категорија:Грозје
Лазо Баснарков

**Лазо Баснарков** ( во   —  во ) — учесник во НОВ на Македонија.

## Животопис
Роден е во село Ваташа во 1904 година. Подоцна со семејството се преселиле во Кавадарци. Работел како ковач. При напредувањето на германската војска загинал кај караулата во Гевгелија во почетокот на април 1941 година.

## Поврзано

* Никола Баснарков
* Диме Баснарков

## Наводи


Категорија:Учесници во НОБ
Љубица Попјанева

**Љубица Попјанева** ( во ) — македонски партизан, борец во грчката граѓанска војна и членка на групата Костурчанки.

## Животопис
Родена во 1925 rодина во Д’мбени, Костурско, а се омажила во Габреш, Костурско. Во НОБ и во Граѓанската војна во Грција била учесник од 1941 до 1949 година со целото нејзино семејство: Cопpyroт, двајцата браќа и двете сестри Василка и Парашкева. Сопрузите на нејзините сестри (зетовите) загинале во НОБ. Љубица била прв претседател-жена на еден народноослободителен одбор во Егејска Македонија.

## Костурчанки
Во „Костурчанки”, Љубица членувала од нивното основање во 1970 година. Поради здравствени и домашни причини (во тоа време петте внучиња (од нејзиниот син и ќерка), биле малолетни) не учествувала во сите настапи на групата.

## Наводи

Категорија:Членови на ДАГ
Категорија:Членови на Костурчанки
Каберне совињон

**Каберне Совињон** () е една од најпопуларните сорти на црно грозје во светот. Тоа била најчесто одгледуваната црна сорта на грозје во светот во поголемиот дел од 20 век.сè до 1990-тите, кога го престигнала сортата Мерло. Се одгледува во речиси сите винарски региони во светот, од Канада, Калифорнија и Чиле до Либан, Бугарија, јужна Франција и Австралија. Има ситни сино-црни зрна со густа кора, доцна остава и доцна созрева. Од него се прави црвено вино Каберне совињон.

Потеклото на оваа сорта е од Франција, каде каберне совињон е основата на виното од Бордо, каде што често се меша со мерло и сортата каберне франк ().

## Наводи

## Надворешни врски

* Специјално природно слатко црвено вино Тврдошка (језик: српски)

Категорија:Вина
Категорија:Грозје
Слободанка Шимбова

**Слободанка Шимбова-Бода** родена **Баљова** ( во   — ) — македонски партизан, борец во грчката граѓанска војна и членка на групата Костурчанки.

## Животопис
Во 1947 година му се придружила на својот cопpyг во народноослободителното движење во Егејска Македонија, кој во него учестувал од 1943 година, а бил и предвоен комунист. Од ДАГ нејзините деца биле испратени во домовите во Романија. По калитулирањето на ДАГ и таа со сопругот емигрирале таму, од каде се вратиле во Македонија, со трите свои деца во 1956 година.

## Костурчанки
Во групата „Костурчанки” членувала од нејзиното формирање во 1970. Во 1976 година се повлекла поради болест. Почина со песна на уста (1980 година), како порака да се запомне и пренесува.

Сите членови на „Костурчанки” со воздив зборувале за Бода и секоја се сеќава на нешто трајно што ја сврзувало со неа. Спомените ги навраќале уште во деновите во родното село. Бода била меѓу првите песнопејки во Д’мбени.

## Наводи

Категорија:Членови на ДАГ
Категорија:Членови на Костурчанки
Ѓошо Белопета

**Ѓошо Белопета** ( во   —   ) — познат трговец.

## Животопис
Бил многу интелигентен човек со гимназиско образование. Се занимавал со трговија, а најчесто со откуп на земјоделски производи. Во 1938 година од страна на муфтијата во Скопје добил дозвола да ја урне Али Газелниковата џамија која се наоѓала во центарот на Кавадарци, а која веќе подолг период не била во функција. Тој сакал на нејзино место да изгради современи трговски дуќани. Тој покрај другото се занимавал со откуп на афионски катран. Откако увидел дека од тој бизнис се заработуваат големи пари целосно се посветил на таа дејност. Тој за да не носи големи количини афионски катран знаел истиот да го преработи во чист морфиум со кој ги снабдувал фармацевстските фабрики во Југославија и надвор од неа. Најчесто тргувал со Загреб, Солун, Белград и градовите во Западна Европа.

## Наводи
Baltimora

**Baltimora** (транскрипција: **Балтимора**) ― поранешна италијанска музичка група од Милано, активна од 1984 до 1987 година. Најпозната песна од групата била „Tarzan Boy“ од 1985 година. Песната „Woody Boogie“ (1985) била популарна во неколку европски земји, како и во нивната родна Италија.

## Историја на групата
На почетокот од 1984 година Маурицио Баси (музички продуцент и музичар од Милано) се запознал со Џими Мекшејн (роден во Дери, Северна Ирска). Тие решиле да основаат група и го избрале името Балтимора, според американскиот град Балтимор на кој му ја додале буквата „а“ за да звучи поиталијански.

Првиот сингл на Балтимора, „Tarzan Boy“, бил издаден во април 1985 година и станал огромен хит во Европа; стигнал до 6-то место на италијанската топ-листа за синглови и се пласирал во топ-5 на топ-листите во: Германија, Швајцарија, Австрија, Шведска, Франција, Холандија, Норвешка и Обединетото Кралство. Вториот сингл, „Woody Boogie“, исто така имал забележителен успех и се пласирал во топ-20 во: Германија, Швајцарија и Шведска.

Првиот албум на Балтимора, *Living in the Background ,* бил издаден во Европа на крајот од 1985 година и во САД во 1986 година. И покрај успехот на „Tarzan Boy“, *Living in the Background* имал само умерен успех на топ листите; успеал да влезе во топ-20 на топ-листите во само неколку земји во Европа, и до 49 место на американската топ-листа.

Откако вториот албум на Балтимора, *Survivor in Love* (1987) и синглот „Key Key Karimba“ не успеале да се пробијат на топ-листите, Балтимора ја загубила поддршката од издавачката куќа и Баси решил да ја распушти групата.

Џими Мекшејн починал од СИДА во март 1995 година.

## Наводи

Категорија:Музички групи основани во 1984 година
Категорија:Италијански музички групи
Категорија:Музички групи распаднати во 1987
Категорија:Новобранови групи
Категорија:Диско групи
Европско првенство во фудбал 2024 - група Ф

**Европско првенство во фудбал 2024 - група Ф** била една од шестте групи на Европското првенство 2024 и во неа се натпреварувале репрезентациите на Туција, Грузија, Португалија и Чешка.

Натпреварите се одиграле од 18 до 26 јуни 2024 година.

Од оваа група понатаму минале Португалија, Турција и Грузија, последната како една од четирите најдобри третопласирани репрезентации. 

## Репрезентации

## Табела

## Натпревари
### Турција - Грузија


### Португалија - Чешка


### Грузија - Чешка


### Турција - Португалија


### Грузија - Португалија


### Чешка - Турција


## Наводи

## Надворешни врски
*

Ф
Елза Фернандес

десно|мини|Елза Фернандес во јануари 1936 година. Ова е единствената позната фотографија од нејзе.
**Елза Фернандес** ( –  година), чие вистинско име било **Елвира Купело Калонио**, била политички активист поврзана со Бразилската комунистичка партија.

## Смртта
Таа била убиена со задавување во 1936 година под сомнение дека била предавник на комунистичкото движење. Наредбата да се убие ја дал водачот Луис Карлос Престес. Во 1940 година, Престес и други биле лишени од слобода и осудени на 30 години затвор за убиството на Елза. Меѓутоа, во 1945 година, тој добил амнестија од Гетулио Варгас, кој ја барал неговата поддршка на претседателските избори во Бразил во 1950 година.

Серхио Родригес, бразилски писател, тврдел дека бразилската левица намерно го избришала сеќавањето на Елза Фернандес бидејќи нејзината смрт се сметала за срамна. При пребарувањето низ јавните архиви, секогаш се забележувало дека папките поврзани со Елза биле празни. Родригес напишал книга за неа во 2008 година.

## Поврзано

* Антонио Масиел Бонфим
* Бразилско комунистичко востание од 1935 година
* Хонорио де Фреитас Гимареш

## Наводи
 
Категорија:Луѓе од Рио де Жанеиро
Категорија:Починати во 1936 година
Категорија:Родени во 1921 година
Категорија:Статии со извори на португалски (pt)
Категорија:Бразилски комунисти
Другар

**Другар** (женски облик **другарка**) — именка што означува колега, пријател или сојузник. Поретко се користи и кога некој сака да биде етикетиран како комунист. Зборот е од словенско потекло и со текот на времето имал различни значења.

## Неполитичко значење
Во Социјалистичка Југославија често се користел во неполитичка смисла за *колега* или *соработник*, во која е сличен на германскиот *Kamerad*, односно англискиот или. На пример. *школски другар*, *воен другар*, *другар од војска*. Значи, зборот во основа значел соработник (или сопатник) на работа, на училиште, во затвор или во војска.

Друго значење на именката *другар* е *познаник*, односно некој со кој се дружиме, но сепак не сме во многу добри односи, односно не сме пријатели.

## Политичко значење
Зборот другар бил широко употребуван во СФРЈ во официјален и политички контекст, означувал:

* членови на Комунистичката партија,
* други лица во јавна служба; на пример. другарот учител / другарката учителка, другарот началник (претседател, судија) итн.,
* политички коректна замена за г./г-ѓа (*Другарке Спасеска, денес изгледате навистина убаво*).

## Наводи

## Литература
* 

Категорија:Социјализам
Категорија:Политички поими
Категорија:Комунизам
Јака Бијол

**Јака Бијол** (роден на  година, во Вузеница) — словенечки фудбалер, играч од одбраната на Удинезе и на словенечката репрезентација.

## Технички карактеристики
Кариерата ја започнал како дефанзивен играч од средниот ред, но подоцна се прилагодил во улогата на централен дефанзивец. Има добра техника и извонредна физичка подготвеност, а познат е и како доминантен во воздушните дуели поради добрата игра со глава.

## Клупска кариера
Израснат во младинските редови на Рудар Велење, тој го направил своето деби за првиот тим на 16 јули 2017 година за време на првенствениот натпревар добиен со 2-1 против Домжале.

После одличната прва сезона во кариерата, на 22 јуни 2018 година, бил купен од .

На 18 септември 2020 година, бил позајмен на Хановер.

На 14 јули 2022 година, тој потпишал петгодишен договор со . Своето деби со *фриулијанците* го имал на 5 август во успехот со 2-1 над Фералписало во осминафиналето на Купот на Италија. На 20 август дебитирал во Серија А, во ремито без голови на домашен терен против Салернитана. На 18 септември, тој го постигнал својот прв гол за Удинезе во првенствената победа со 3-1 над Интер. На 3 октомври го постигнал својот втор последователен гол во Серија А против Верона. Неговиот гол во 93-тата минута му ја донел на Удинезе шесттата последователна победа.

## Репрезентативна кариера
Откако во периодот 2014-2018 ги претставувал речиси сите младински селекции на Словенија, од под 16 до под 21 година.

На 13 октомври 2018 година, Бијол дебитирал за сениорската репрезентација на Словенија во натпреварот од УЕФА Лигата на нации против Норвешка, кој Словенија го загубила со 1-0. Тој го постигна својот прв гол за репрезентацијата во пријателски натпревар против Хрватска на 26 март 2022 година, постигнувајќи гол во дополнителното време за да изедначи на 1–1.

Во јуни 2024 година, бил повикан да игра за Словенија на Европското првенство 2024 во Германија.

## Титули
### Клупски
#### ЦСКА Москва
*** [[Суперкуп на Русија]]**: 1
: 2018

## Наводи

## Надворешни врски

*Јака Бијол на soccerway 
*Јака Бијол на transfermarkt 
*Јака Бијол на ESPN
*Јака Бијол на tuttocalciatori 
*Јака Бијол на whoscored

Категорија:Живи луѓе
Категорија:Фудбалери во Серија А
Категорија:Фудбалери на ФК ЦСКА Москва
Категорија:Фудбалери на ФК Хановер 96
Категорија:Фудбалери на ФК Удинезе
Категорија:Фудбалери на ФК Лидс Јунајтед
Категорија:Словенечки фудбалери
Витешки крст на Железниот крст

мини|Витешки крст на Железниот крст (од 1 септември 1939 г.).
**Витешки крст на Железниот крст** () — престижно воено одликување на Нацистичка Германија за време на Втората светска војна. Доделено е за исклучителна храброст или извонредно предводништво на бојното поле. Воспоставено на 1 септември 1939 г. од Адолф Хитлер, се состоело од крст налик на Железниот крст направен од сребро со свастика во средината. Одликувањето им било доделено на војници од сите гранки на германските вооружени сили, вклучително и војската, морнарицата и воздухопловните сили, како и на членовите на Вафен-СС и други военизирани организации. Добитниците на Витешкиот крст честопати биле препознаени за многубројни подвизи и биле високо почитувани во рамките на нацистичката воена хиерархија.

## Историја
Основан е на 1 септември 1939 г. за време на воспоставувањето на орденот на Железниот крст. Се носи на панделка на вратот и се доделува за извонредни воени заслуги и храброст во борби или раководење на единица за време на Втората светска војна. Само 27 луѓе биле наградени со Витешки крст со дабови лисја, мечеви и дијаманти, а највисокиот — Витешки крст со златни дабови лисја, мечеви и дијаманти — бил доделен само на Ханс Улрих Рудел, најуспешниот пилот на „Штука“.

За периодот 1939 — 1945 г., вкупниот број на доделени ордени изнесувал 7.313, но само 883 од нив се со дабови лисја, а 159 со дабови лисја и мечеви. Од нив, приближно 1.730 ордени биле доделени на членови на Германското воздухопловство.

## Библиографија
* Ailsby, Christopher (1987) [1987]. Combat Medals of the Third Reich. Wellingborough, United Kingdom: Butler & Tanner Limited. 
* Littlejohn, David; Dodkins, Colonel C. M. (1968). Orders, Decorations, Medals and Badges of the Third Reich. California: R. James Bender Publishing. 

## Наводи

## Надворешни врски

__СОСОДРЖИНА__
__ИНДЕКС__

Категорија:Ордени и одликувања на Третиот Рајх
Црква „Св. Ѓорѓи“ - Милово

**Свети Ѓорѓи** — црква кај селото Милово, Берско, Егејска Македонија. Влегува во состав на Китроско-катеринско-платамонската епархија на Цариградската патријаршија. Храмот датира од 1537 г. Мермерната плоча на Чесната трпеза е изработена во 1014 г. и префрлена во оваа црква.

Во црквата во XIX век работел кулакискиот зограф Константинос Ламбу, кој ја насликал царската икона на Христос, како и Димитриос и Дакос Хаѕистаматис, кои изработиле низа икони на фризот и распетието на иконостасот.

## Поврзано
* Китроско-катеринско-платамонска епархија

## Наводи

Ѓорѓи, Милово
Ѓорѓи, Милово
Категорија:Дела на Кулакиската школа
Категорија:Појавено во 1537 година
Цвета Тасевска

**Цвета Тасевска** родена **Аџиева** ( во , Костурско — ) — македонски партизан, борец во грчката граѓанска војна и членка на групата Костурчанки.

## Животопис

### Семејство
Таа била учесник во Народноослободителната борба и во Граѓанската војна во Грција, во која како партизан загинал нејзиниот брат. И таа имала горчлива судбината по капитулацијата на ДАГ. Нејзиниот сопруг заедно со нивните две деца се нашол во Југославија, а таа останала зад граница. Кај своето семејство дошла дури во 1952 година.

## Костурчанки
Таа била една од иницијаторите за формирањето на групата „Костурчанки”. На Балканскиот фестивал во Охрид (1971), со Киља Шмагранова го „фаќале квасот”. Двете учествувале во изведувањето на тој обичај и на „Илинденските денови” во Битола (1971). Со групата гостувала во неколку места во СФРЈ и во Белгија. Поради домашни причини, од групата се повлекла во 1973 година.

## Наводи

Категорија:Членови на ДАГ
Категорија:Членови на Костурчанки